Source: https://www.butor-mirjan24.hu/content/1-altalanos-szerzodesi-feltetelek
Timestamp: 2018-07-22 02:47:33+00:00

Document:
Általános szerződési feltételek - butor-mirjan24.hu
§1 Bevezető rendelkezések
§2 Alapvető meghatározások és fogalmak
§3 Az Áruházban folytatott tevékenység
§4 Az Áruházban történő vásárlás
§5 Elállási jog
§6 Szállítás
§7 Szavatosság és jótállás
§8 A Fogyasztó jogérvényesítési lehetőségei
§9 A tulajdonjog fenntartása
§11 Szerzői jogok
§12 Egyéb rendelkezések
Jelen Általános Szerződési Feltételeket (a továbbiakban, mint „ÁSZF”) a MIRJAN sp. z o.o. sp. k. adja ki. A társaság adatai a következőek:
Adószám: 30432859-2-51
Számlaszám PLN: PL 60 1090 2590 0000 0001 2412 8750
Számlaszám EUR: PL 61 1090 2590 0000 0001 2411 0884 SWIFT KÓD: WBKPPLPP
(adatok utaláshoz)
A Fogyasztó olyan természetes személy, amely az Értékesítő online felületén áru vagy szolgáltatás megrendelésének szándékával jelenik meg, és aki a szakmája, önálló foglalkozása vagy üzleti tevékenysége körén kívül jár el (a továbbiakban: Fogyasztó).
Áru illetve szolgáltatásalatt az Értékesítő online áruházában megtalálható és általa értékesíteni kívánt, az áru és szolgáltatás megnevezésével, megrendelési egyedi azonosítóval és leírásával ellátott termékeket, szolgáltatásokat kell érteni.
Az Értékesítő a MIRJAN sp. z o.o. sp. k., aki az általa üzemeltetett online felületen az általa készített termékeket és az ezekhez kapcsolódó szolgáltatásokat kínálja megvételre a Fogyasztók felé. (a továbbiakban: Értékesítő).
Áruház: Az Értékesítő által üzemeltetett online felület, ahol az Értékesítő az áruk/szolgáltatások értékesítésének szándékával, a Fogyasztó pedig azok megvásárlásának céljával jelenik meg.
Az Áruház tartalmának minden része elérhető minden Fogyasztó számára, regisztráció nélkül, így a vásárlás sincs regisztrációhoz (majd belépéshez) kötve.
Ha azonban a Fogyasztó regisztrálni szeretne, az Áruház felületén megtalálható „Regisztráció” menüpontra kattintást követően tud, ahol a következő adatokat szükséges megadnia az Értékesítő részére:
A regisztráció sikeréről az Értékesítő e-mailben tájékoztatja a Fogyasztót.
Fogyasztó jogosult a regisztrációját bármikor törölni az info@butor-mirjan24.hu e-mail címre küldött üzenettel. Az üzenet megérkezését követően Értékesítő köteles haladéktalanul gondoskodni a regisztráció törléséről. Fogyasztó adatai a törlést követően azonnal eltávolításra kerülnek a rendszerből; ez azonban nem érinti a már leadott rendelésekhez kapcsolódó adatok és dokumentumok megőrzését, nem eredményezi ezen adatok törlését. Az eltávolítás után az adatok visszaállítására többé nincs mód.
A Fogyasztói hozzáférési adatok (így különösen a jelszó) titokban tartásáért kizárólag a Fogyasztó a felelős. Amennyiben Fogyasztó tudomást szerez arról, hogy a regisztráció során megadott jelszavához jogosulatlan harmadik személy hozzájuthatott, köteles haladéktalanul megváltoztatni jelszavát, ha pedig feltételezhető, hogy a harmadik személy a jelszó használatával bármilyen módon visszaél, köteles egyidejűleg értesíteni az Értékesítőt.
Ha a Fogyasztó elfelejtette jelszavát, használja az „új jelszó kérése” funkciót. Ha itt megadja a regisztrált e-mail címét, akkor az Értékesítő egy új ideiglenes jelszót küld e-mailben. Kérjük ezzel lépjen be és biztonsági okokból azonnal változtassa is meg.
A Fogyasztó megrendelést adhat le az Áruházban található termékekre. Fogyasztó a termékeket kategorizált menüpontokon belül tekintheti meg. A Fogyasztó a megrendelni kívánt termék részletes jellemzőiről, áráról, a termék nevére vagy annak képére kattintva tud tájékozódni. Fogyasztó a terméket, a termék adatlapján található „Kosárba” gombra kattintva tudja kosarába helyezni. A kosár tartalmát a Fogyasztó bármikor megtekintheti a képernyő jobb felső sarkába található „Megtekintés” gombra kattintva, illetve ha a „Pénztár” feliratra kattint, akkor elkezdheti a megrendelést. A kosár menüben a Fogyasztónak, ha házhozszállítással kéri a terméket, akkor ki kell választania, hogy melyik településre kéri a kiszállítást. A „Pénztár” gombra kattintva a Fogyasztónak be kell jelentkeznie az Áruházba, ha pedig még nem regisztrált, akkor ezt itt megteheti. Fogyasztó választhatja a regisztráció nélküli vásárlás lehetőségét is, a „Vásárlás regisztráció nélkül” feliratra kattintva. Ha Fogyasztó kiválasztotta, hogy hogyan szeretne vásárolni, akkor a „Tovább” gombra kell kattintania.
A megjelenő felületen a Fogyasztónak meg kell adnia a személyes adatait a megrendelés teljesítéséhez. Ha minden adatot megadott, akkor szintén a „Tovább” gombra kell kattintania, majd kiválasztani a kívánt szállítási és fizetési módot, továbbá megjegyzést is fűzhet megrendeléséhez. A Fogyasztónak lehetősége van arra, hogy az adatlapon feltüntetett lakcímétől eltérő szállítási címet jelöljön meg.
Amennyiben a Fogyasztó mindent rendben talált a megrendelésével kapcsolatban, akkor a „Tovább” gombra kattintva egy összegző felületre jut, ahol még utoljára ellenőrizheti a megrendelését és a „Megrendelem” gombra kattintva véglegesen elküldheti azt az Értékesítő részére, mely fizetési kötelezettséget von maga után.
E visszaigazoló e-mail nem minősül az Értékesítő részéről a Fogyasztó által tett ajánlat elfogadásának, pusztán tájékoztatja a Fogyasztót arról, hogy a megrendelés az Értékesítőhöz beérkezett.
Értékesítő a Fogyasztó ajánlatát külön e-mail útján fogadja el, melyben Fogyasztót tájékoztatja a szerződés létrejöttéről, a fizetés módjáról, illetve a várható szállítás idejéről. A szerződés az ajánlat Értékesítő általi elfogadásáról szóló e-mail megérkezésekor jön létre.
Fogyasztó mentesül az ajánlati kötöttség alól, ha késedelem nélkül, de legkésőbb 48 órán belül nem kapja meg Értékesítőtől az elküldött rendelésére vonatkozó külön visszaigazoló e-mailt.
Ha Fogyasztó rendelését már elküldte az Értékesítő részére és hibát vesz észre a visszaigazoló e-mailben szereplő adatok tekintetében, azt 1 napon belül jeleznie kell az Értékesítő felé, a nem kívánt rendelések teljesítésének elkerülése érdekében.
A megrendelés beérkezését követően az Értékesítő egyeztetés céljából e-mail útján felveszi a Fogyasztóval a kapcsolatot.
Előre utalás bankszámlára: Fogyasztó a megrendelt termékek árát banki átutalás vagy befizetés útján az Értékesítő részére köteles megfizetni az alább feltüntetett bankszámlára. A teljes vételárat a Fogyasztó a termék kiszállítását megelőzően köteles átutalni az Értékesítő részére a Kredyt Bank S.A. Filia Kępno nál vezetett SWIFT: KRDBPLPWWRA PL34 1500 2152 1221 5000 1341 0000 számú bankszámlára. A termék kiszállításának napjára az Értékesítő által egyeztetett időpontban kerül sor. Előre utalás esetén a Fogyasztó a megrendelt termékek átvételére csak az átutalás jóváírását követően jogosult.
Fogyasztónak nincs lehetősége arra, hogy a termék fuvarozótól való átvételekor annak a vételárát bankkártyával egyenlítse ki.
Név: MIRJAN sp. z o.o. sp. k.
Székhely: Łęka Mroczeńska 102. 63-611 Baranów
A termék átvételekor a Fogyasztó megkapja a számla eredeti példányát, ez szolgál garancia érvényesítésre is.
A megrendelés leadását követően a Fogyasztó elfogadja az Értékesítő vásárlási feltételeit.
Kiszállítás. A kiszállítást az Értékesítő munkatársai szervezik és végzik, melynek költségét a bútor ára tartalmazza. A szállítással kapcsolatos tudnivalók részletes ismertetését a Fogyasztó a jelen ÁSZF VI. pontban találja.
Ennek megfelelően az Értékesítőnek utólag, színbeli, mennyiségi és sérülésre vonatkozó reklamációt nem áll módjában elfogadni.
a) a jelen ÁSZF e pontja végén megtalálható nyilatkozat-minta felhasználásával; vagy
A szállítást az Értékesítő munkatársai szervezik és végzik. Az Értékesítő által végzett szállítás esetén a Fogyasztó az Értékesítő munkatársainak jelenlétében köteles ellenőrizni a csomagolás sértetlenségét, és ha sérülést észlel (pl. elszakadt a fólia, megsérült a kartondoboz), azt azonnal jeleznie kell a szállítást végző munkatársak felé.
A szállításból eredő hiba esetén a sérült elem cseréjét az Értékesítő díjtalanul végzi. A termékek gyártási és szállítási feltételei termékcsoportonként eltérnek.
A szállítás előre egyeztetett időben történik. Az Értékesítő telefonon keresztül felveszi a Fogyasztóval a kapcsolatot és mind a két félnek megfelelő szállítási időpont egyeztetésére kerül sor. Amennyiben az előre egyeztetett szállítási határidő/időpont nem tartható be, az Értékesítő telefonon keresztül ismét felveszi a Fogyasztóval a kapcsolatot.
Ha a megbeszélt időpontban a Fogyasztónak felróható okból a helyszínen nem történik meg a termék átvétele, a következő szállítás minden költsége a Fogyasztót terheli.
A házhozszállítást az Értékesítő csak akkor tudja vállalni, ha a szállítási cím tehergépkocsival (3,5 tonna, ponyva magassága: 3,7 méter) megközelíthető.
Ha a megadott szállítási cím teherautóval nem közelíthető meg (pl. lezárt útszakasz, KRESZ behajtás tiltás, stb), akkor a szállítást csak az engedélyezett terület határáig tudjuk elvégezni.
Ha a szállítási címhez történő eljutáshoz fizető területre kell a szállító járművel behajtani (Pl: Budapest I. kerület, Budai Várnegyed, fizető övezet), akkor ennek minden költsége a Fogyasztót terheli, a szállítási költségen felül ezt köteles maradéktalanul megtérítenie.
A termék árában foglalt szállítási költség nem tartalmazza a termékek emeletre történő szállításának és a termékek helyszínen való összeszerelésének, falra való felszerelésének stb. költségét! A szállítási díj minden esetben a kapuig szól. A bútor lakásba való juttatásáról a Fogyasztónak kell gondoskodnia.
Fontos, hogy a termék visszaszolgáltatásával kapcsolatban felmerült költségek a Vásárlót terhelik!
Kérjük kiemelten ügyeljen a termék rendeltetésszerű használatára, ugyanis a nem rendeltetésszerű használatából eredő károknak megtérítése a Vásárlót terheli!
A vásárlónak joga van a bútort saját fuvarossal visszaküldeni, avagy igénybe venni a gyártó szállítóit, mely esetben a szerződés összegének 20 %-át köteles megfizetni
Fogyasztó jótállási igényét
az Áruház „Hibabejelentés” menüpontja alatt jelentheti be; a menüponton belül megjelenik egy űrlap, melynek kitöltésével és Értékesítőnek való elküldésével jelentheti be jótállási igényeit; vagy
A reklamáció realizálódási ideje általában 4-5 hét. Értékesítő Fogyasztó által előterjesztett kifogásokat az 1. pontban megadott közvetlen elérhetőségeken munkanapokon (hétköznapokon 8:30-12:00 valamint 14:00-17:30 és szombaton 8:30- 12:00 óra között ) fogadja.
Fogyasztó az Áruházat kizárólag a saját kockázatára használhatja, és elfogadja, hogy Értékesítő nem vállal felelősséget a használat során felmerülő vagyoni és nem vagyoni károkért a szándékosan okozott, továbbá az emberi életet, testi épséget vagy egészséget megkárosító szerződésszegésért való felelősségen túlmenően.
Értékesítő kizár minden felelősséget az Áruház használói által tanúsított magatartásért. Fogyasztó köteles gondoskodni arról, hogy az Áruház használata során harmadik személyek jogait vagy a jogszabályokat se közvetlenül, se közvetett módon ne sértse.
A Fogyasztók által az Áruház használata során esetlegesen elérhetővé tett tartalmat az Értékesítő jogosult, de nem köteles ellenőrizni, és a közzétett tartalmak tekintetében az Értékesítő jogosult, de nem köteles jogellenes tevékenység folytatására utaló jeleket keresni.
A szolgáltatás oldalai olyan kapcsolódási pontokat (linkeket) tartalmazhatnak, amelyek más Értékesítők oldalaira vezetnek. Ezen Értékesítők adatvédelmi gyakorlatáért és más tevékenységéért Értékesítő nem vállal felelősséget.
Az Internet globális jellege miatt Fogyasztó elfogadja, hogy az Áruház használata során a vonatkozó nemzeti jogszabályok rendelkezéseit is figyelembe köteles eljárni. Amennyiben az Áruház használatával összefüggő bármely tevékenység a Fogyasztó államának joga szerint nem megengedett, a használatért kizárólag Fogyasztót terheli a felelősség.
Amennyiben a Fogyasztó az Áruház felületén kifogásolható tartalmat észlel, köteles azt haladéktalanul jelezni az Értékesítőnek. Ha az Értékesítő a jelzést megalapozottnak találja, jogosult az információ haladéktalan törlésére vagy annak módosítására.
Értékesítő és Fogyasztó között a jelen Általános Szerződési Feltételek alapján létrejött megállapodás megszűnik, ha a Fogyasztó törli a regisztrációját, vagy ha az Értékesítő törli a Fogyasztó regisztrációját.
Az Áruház egésze, annak grafikus elemei, szövege és technikai megoldásai, és a Szolgáltatás elemei szerzői jogi védelem vagy más szellemi alkotáshoz fűződő jog (így különösen védjegyoltalom) alatt állnak. Értékesítő a szerzői jogi jogosultja vagy a feljogosított Fogyasztója a honlapon, az Áruház, valamint az Áruház felületén keresztül elérhető szolgáltatások nyújtása során megjelenített valamennyi tartalomnak: bármely szerzői műnek, illetve más szellemi alkotásnak (ideértve többek közt valamennyi grafikát és egyéb anyagokat, az Áruház felületének elrendezését, szerkesztését, a használt szoftveres és egyéb megoldásokat, ötletet, megvalósítást).
Az Áruház tartalmának valamint egyes részeinek fizikai vagy más adathordozóra mentése vagy kinyomtatása magáncélú felhasználás céljából vagy az Értékesítő előzetes írásbeli hozzájárulása esetén engedélyezett. A magáncélú felhasználáson túli felhasználás – például adatbázisban történő tárolás, továbbadás, közzé- vagy letölthetővé tétel, kereskedelmi forgalomba hozatal – kizárólag az Értékesítő előzetes írásbeli engedélyével lehetséges.
A jelen ÁSZF-ben kifejezetten meghatározott jogokon túlmenően a regisztráció, az Áruház használata, illetve az ÁSZF egyetlen rendelkezése sem biztosít jogot Fogyasztónak az Áruház felületén szereplő bármely kereskedelmi névnek vagy védjegynek bármely használatára, hasznosítására. Az Áruház rendeltetésszerű használatával járó megjelenítésen, az ehhez szükséges ideiglenes többszörözésen és a magáncélú másolatkészítésen túl e szellemi alkotások az Értékesítő előzetes írásbeli engedélye nélkül semmilyen egyéb formában nem használhatók fel vagy hasznosíthatók.
A Értékesítő fenntartja minden jogát szolgáltatásának minden elemére, különös tekintettel a www.butor-mirjan24.hu domainnevére, az ehhez tartozó aldomainekre, az Értékesítő által foglalt minden más domainnévre, annak aloldalaira, valamint az internetes reklámfelületeire. Tilos minden olyan tevékenység, amely az Értékesítő adatbázisának kilistázására, rendszerezésére, archiválására, feltörésére (hack), forráskódjainak visszafejtésére irányul, kivéve, ha erre az Értékesítő külön engedélyt ad.
Külön megállapodás, vagy az erre a célra szolgáló szolgáltatás igénybevétele nélkül tilos az Értékesítő által rendelkezésre bocsátott felület, illetve keresőmotorok megkerülésével az Értékesítő adatbázisát módosítani, lemásolni, abban új adatokat elhelyezni, vagy meglévő adatokat felülírni.
A Szolgáltatás igénybevételével Fogyasztó elfogadja, hogy az Értékesítő a Szolgáltatás igénybevétele során a Fogyasztó által feltöltött adatokat a vonatkozó Adatvédelmi Tájékoztató keretei között bármikor és bárhol, korlátozás és külön díj fizetése nélkül felhasználhatja.
Az Értékesítő fenntartja a jogot, hogy bármikor, bármilyen változtatást, javítást hajtson végre az Áruház felületén, előzetes figyelmeztetés nélkül.
Az Értékesítő továbbá fenntartja a jogot, hogy az Áruházat más domain-név alá helyezze át.
A falra szerelhető elemek leszakadása esetén a keletkezett károkért felelősséget nem vállalunk, kártérítési igény kizárva.
A gyártási és szállítási határidők módosulása vagy csúszása esetén az Értékesítő kártérítésre nem kötelezhető, további engedményeket nem ad.
Az Értékesítő a honlapon szereplő termékek leírásaiban szereplő esetleges hibákért, felelősséget nem vállal.
A jelen ÁSZF-ben fennálló jogviszonyokra a Magyar Köztársaság jogrendje vonatkozik.
A szerződő felek kötelezik magukat, hogy a jelen ÁSZF-ből adódó kötelezettségek teljesítésével kapcsolatos valamennyi vitájukat elsősorban megegyezés útján rendezik.
A jelen ÁSZF-ből eredő a valamennyi jogvita eldöntésére felek alávetik magukat – értékhatártól függően – a Győri Járásbíróság, illetőleg a Győri Törvényszék kizárólagos illetékességének.
Jelen Általános Szerződési Feltételek 2014.06.01. napjától érvényesek.

References: §1

§2

§3

§4

§5

§6

§7

§8

§9

§11

§12